cyanic-selkie/wikianc huggingface dataset:
Superstars
Tyven tyven tyven
Spalten "Tyven tyven tyven" er en ide som har vært brukt i mange forskjellige sammenhenger og radioprogrammer. Superstars-spalten tok for seg en del hip hop-relaterte sanger som har lånt fra tidligere låter og artister.
One hit wonder
Fenomenet "One hit wonder" betegner eksempelvis en artist som leverte én hit som virkelig slo an da den ble levert, men der artisten aldri senere klarte å gjøre seg like bemerket med andre utgivelser. Superstars presenterte 16 slike one hit wonders:
Lo Lieh
Lo Lieh (1939–2002) var en kinesisk-indonesisk skuespiller, regissør og kampsportutøver kjent fra kampsportpregede actionfilmer som King Boxer (1972), Blood Money (1974), Executioners from Shaolin (1977), Fist of Fury II (1977), The 36th Chamber of Shaolin (1978) og Clan of the White Lotus (1980). Han hadde også regi på sistnevnte.
Lieh medvirket i over 230 filmer og seks tv-produksjoner i løpet av karrieren. Han hadde også regi på ni filmer, skrev manus til to og var produsent på tre.
Han ble født Wang Lap Tat i byen Pematang Siantar på Sumatra i Indonesia av kinesiske foreldre. Etter noen år sendte foreldrene ham til Kina, og i tenårene ble han sendt til Hongkong for å gå på skuespillerskole. Han begynte med kampsport i 1962 og fikk samme år kontakt med filmselskapet Shaw Brothers Studio.
Han filmdebuterte i drama-musikalen Hu die bei fra 1965, også kjent under tittelen The Butterfly Chalice. Han hadde sin første hovedrolle i kampsportfilmen Brothers Five fra 1970 og fikk sitt store gjennombrudd i kampsport-dramaet King Boxer fra 1972. Filmen fikk også en omfattende lansering i utlandet og tilskrives noe av æren for å ha popularisert kampsportsjangeren utenfor Øst-Asia. Lieh regidebuterte i 1973 med Mo gui tian shi (også kjent som Devil and Angel), en actionpreget kriminalfilm inspirert av den amerikanske Hevneren fra Alcatraz. I denne spiller han også hovedrollen og skrev manus. I starten av 1980-årene forlot han Shaw Brothers Studio og flyttet til Taiwan for å arbeide som frilans. Han returnerte til Hongkong i slutten av 1980-årene og begynte å jobbe for tv-kanalen ATV. Hans filmkarrieren falmet i 1990-årene. Hans siste filmrolle var i politidramaet Glass Tears fra 2001.
Han var gift fire ganger og hadde tre barn.
Lo Lieh døde av et hjerteinfarkt i 2002, 63 år gammel.
Sitnica
Sitnica (albansk: Sitnicë) er en 90 km lang elv i Kosovo. Den har sitt utspring fra Sazlija-dammen nord for Uroševac (albansk: Ferizaj), og ble opprinnelig kalt Sazlija. Sazlija er i dag navnet på elva frem til samløpet med Shtime. Sitnica renner ut i Ibar ved Mitrovica (albansk: Mitrovicë) og er den lengste elven som i sin helhet er innenfor Kosovos grenser.
Sitnica har liten helning og bukter seg mye i terrenget, men mange av kurvene har blitt kuttet og har tørket ut.
I det 14. århundre, i kong Milutins regjeringstid, ble det gravd en kanal mellom Sazlija og Nerodimka-elven. I Nerodimka ble det laget en forgrening som deler elven i to og leder vannet mot sør til Egeerhavets nedbørsfelt via Lepenac, og mot nord til Svartehavets nedbørsfelt via Sitnica.
Sitnica var planlagt å utgjøre hoveddelen i reguleringen av Ibar-Sitnica-Lepenac-vassdraget, men prosjektet har ikke blitt realisert.
Rossen
Rossen er en bydel i Mariehamn på Åland. Den grenser til bydelene Klinten, Vreten, Dalberg og Västra Klinten. Bydelen ligger ut mot Svibyviken på Västerhamn. Rossen hadde to innbyggere i 2014.
Bydelens navn stammer fra et medlem av slekten Ross.
EM i luftvåpen 1980
EM luftvåpen 1980 (europamesterskapet i skyting) ble arrangert i Oslo i Norge i 1980.
4. divisjon fotball for kvinner 2015
4. divisjon fotball for kvinner 2015 var det femte høyeste nivået i norsk fotball 2015.
Kiichi Harada
Han representerte Japan under Sommer-OL 2016 i Rio de Janeiro, der han ble nummer 11 i lagkonkurransen.
Elementær reaksjon
I en unimolekylær elementær reaksjon dissosierer et molekyl A eller isomeriserer for å danne produktene
Ved konstant temperatur er hastigheten for en slik reaksjon proporsjonal med konsentrasjonen av specie A.
I en bimolekylær elementær reaksjon reagerer to atomer, molekyler, ioner eller radikaler, A og B, sammen for å danne produktet / produktene
Hastigheten for en slik reaksjon, ved konstant temperatur, er proporsjonal med produktet av konsentrasjonene av speciene A og B
Hastighetsuttrykket for en elementær bimolekylær reaksjon blir noen ganger referert til massevirkningsloven, slik det først ble foreslått av Guldberg og Waage i 1864. Et eksempel på denne typen reaksjoner er en sykloaddisjonsreaksjon. Dette hastighetsuttrykket kan avledes fra de første prinsippene ved å bruke kollisjonsteori for ideelle gasser. For tilfeller av fortynnede væsker er tilsvarende resultater oppnådd fra enkle sannsynlighetsargumenter.
Ifølge kollisjonsteorien er sannsynligheten for at tre kjemiske specier reagerer samtidig med hverandre i en termolekylær elementærreaksjon. Derfor blir slike termolekylære reaksjoner ofte referert til som ikke-elementære reaksjoner og kan brytes ned i et mer grunnleggende sett med bimolekylære reaksjoner, i samsvar med massevirkningsloven. Det er ikke alltid mulig å utlede overordnede reaksjonsskjemaer, men løsninger basert på hastighetsligninger er ofte mulige når det gjelder steady-state- eller Michaelis-Menten-approksimasjoner.
EM i luftvåpen 1988
EM luftvåpen 1988 (europamesterskapet i skyting) ble arrangert i Stavanger i Norge i 1988.
Valle kirke (Lindesnes)
Valle kirke ligger på østsiden av Audnaelva på Vigeland. Den er sognekirke i Valle sokn.
Kirka har korsform og er bygget i 1793 med 6 gallerier og 600 sitteplasser. På den tiden var det viktig å få inn flest mulig sitteplasser på minst mulig areal.
På slutten av 1980-tallet ble taket på kirka restaurert. Den ble innvendig restaurert til 200-årsjubileet i 1993, blant annet ble tømmerveggenes naturlige farge da avdekket.
Det er dokumentert at det var kirke på Valle i 1390. Plasseringen er ikke kjent. I 1577 bygde Peder Claussøn Friis en ny kirke i nordenden av dagens kirkegård. Den ble kalt Peder Claussøns kirke og var i bruk til 1792, da den ble revet. Dagens kirke ble bygget i 1793.
I Valle kirke henger det et maleri av Peder Claussøn Friis som blant annet har vært utstilt på Nasjonalgalleriet. Maleriet og andre detaljer er overført fra Peder Claussøns kirke.
På Valle kirkegård er gravene til Gustav Vigelands foreldre, Anna og Eliseus, og eldste bror, Theodor, blant de som er fredet. Gravstenene er tegnet av billedhuggeren. Gustav Vigeland ble konfirmert i Valle kirke i 1883. Vigeland har også utført statuen av Peder Claussøn Friis utenfor kirken. Krigsminnesmerket på kirkegården er laget av fillenevøen Arne N. Vigeland.
Overgangstilstand
Som et eksempel forekommer overgangstilstanden vist under. Dette er en SN2-reaksjonen av brometan med et hydroksylanion: Det aktiverte komplekset av en reaksjon kan referere til enten overgangstilstanden eller til andre tilstander langs reaksjonskoordinaten mellom reaktanter og produkter, spesielt de nær overgangstilstanden.
Ifølge overgangstilstandsteorien, når reaktantene har gått gjennom overgangstilstandskonfigurasjonen, fortsetter de alltid å danne produkter.
Historien til konseptet
Konseptet med en overgangstilstand har vært viktig i mange teorier om hastigheter til kjemiske reaksjoner. Dette startet med overgangstilstandsteorien, som først ble utviklet rundt 1935 av Henry Eyring, Meredith Gwynne Evans og Polanyi, og introduserte grunnleggende konsepter innen kjemisk kinetikk som fremdeles brukes i dag.
Pseudoniphargus
Pseudoniphargus er en av to slekter innen familien Pseudoniphargidae som igjen er en av fem familier som inngår i overfamilie Allocrangonyctoidea, infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Krontraner
Krontraner (Balearica) er eneste slekt i underfamilien Balearicinae, som er en av to underfamilier i tranefamilien (Gruidae). Den andre er egentlige traner (Gruinae). Nålevende krontraner er endemiske for Afrika sør for Sahara og karakteriseres av ei eiendommelig og dominerende prydfjærkrone i hoderegionen. Krontraner er standfugler og regnes som sesongflyttere, med tilknytning til flom og regntid. Begge artene står på CITES liste II (omfatter truede arter der den internasjonale handelen må begrenses for å sikre artenes overlevelse).
Taksonomi
Tranefamilien består av to distinkte underfamilier; krontraner (Balearicinae) og egentlige traner (Gruinae), som ble initiert etter en studie av Krajewski (1989) og støttes av flere. Fossile funn daterer Balearicinae tilbake til eocen (54–37 millioner år før vår tidsregning), og så mange som elleve arter er kjent fra Europa og Nord-Amerika de siste 50 millioner årene. De to eneste nålevende artene er imidlertid endemiske for Afrika og tåler ikke kulde, noe som har ført til at forskerne tror at et kaldere klima kan ha ført til at andre arter i denne underfamilien døde ut andre steder i verden under istidene.
Artene ble tidligere regnet som varianter av samme art, men studier fra nyere tid antyder at det er mer korrekt å betrakte dem som nært beslektede selvstendige arter, basert på forskjeller avdekket med elektroforese og forskjeller i fjærdrakten, vokaliseringen og genetikken.
Beskrivelse
Slekten består av to arter med to taxa i hver. Begge artene karakteriseres av ei storslått strålignende prydfjærkrone og ei mer prangende, løs (flagrende) og mer fargerik fjærdrakt enn det andre traner har. Primærfagene er sort og hvit og nyanser av grått, med innslag av gult. Dekkfjæra på nedre del av halsen og fremre del kroppen er dessuten svært lange og løse (flagrende) i forhold til hos andre traner, og når fuglene bruser med fjæra gir det dem et eiendommelig utseende. Også halsen skiller seg fra andre traner, gjennom og være mer S-formet. Dette bidrar til at kalleropene fra disse tranene også klart skiller seg fra alle andre traner. De er mer primitive (mindre kompliserte). Vingene er brede og lange og hovedsakelig hvite, men vingene har også fjær med en blanding av en rekke andre farger. De innerste armsvingfjærene er modifiserte (forlenget) og danner en stuss som gir fuglene et strutselignende utseende, når vingene er sammenslåtte. Svingfjærene er sorte og skulderdekkfjærene er hvite.
Hodepryden, som kan variere noe i størrelse, sitter i bakkant av hodet og består av stive fjær med lange, tynne og vridde blekgule til gyllegule fjærstråler, som stritter rett ut og blir mørke mot tuppene. Hver av strålene har kun et fåtall mørke bistråler, som nærmest ligner sort spindelvev. Når fuglene flyr legges hodepryden bakover. Hvilken funksjonen pryden tjener er uvisst, men siden begge kjønn bærer den er det neppe av seksuell karakter. Issen og pannen er dekket med tette, korte sorte fjær, som gir fuglene en «hårlignende sveis». Begge artene har dessuten en stor og dominerende, kontrastfarget (avhengig av arten, enten hovedsakelig hvit med rødt i toppen eller hvit og rosa) bar hudflekk på kinnene, som sitter bakenfor av øynene og rekker fra issen til undersiden av underkjeven. Huden rundt og frammenfor øynene mot nebbroten er sort og bar. Nebbet er sort og relativt kort for traner. Øynene har lys røykblå eller gråhvit iris. Begge artene har dessuten bar, rød strupesekk.
Krontranene representerer den eldste linjen med nålevende traner, og er de eneste tranene som har føtter utrustet for å vagle seg på greiner. Krontraner har nemlig lang baktå (hallux) som kan gripe rundt greiner og lignende.
Kyllingkjøtt
Kyllingkjøtt er kjøtt fra kylling, det vil si unge hønsefugler.
Krontraner
Inndeling
Inndelingen av krontraner støttes av de fleste. Inndelingene under følger henholdsvis HBW Alive, TiF og Clementslista, og viser at det ikke er full enighet om hele tranefamilien, men artene som sådan aksepteres av de fleste.
Kyllingkjøtt
Kyllingkjøtt inneholder mye proteiner, vitaminer og mineraler. Skinnet inneholder dessuten mye fett. Kyllingens slaktekropp består fremfor alt av bryst, vinge, lår og ben. Også leveren blir anvendt til mat.
Kyllingen kan kokes eller stekes. Den bør spises gjennomstekt for ikke å risikere spredning av campylobacter, bakterier som kan gi mage- eller tarmplager.
Masanao Takahashi
Masanao Takahashi (født 18. januar 1982) er en japansk rytter som konkurrerer i dressurridning.
Han representerte Japan under Sommer-OL 2016 i Rio de Janeiro, der han ble nummer 11 i lagkonkurransen.
Karminhonningeter
Karminhonningeter (Myzomela wakoloensis) er en fugl i slekten Myzomela i familien honningetere. Den er endemisk til Indonesia.
Underarter
Det er beskrevet to underarter av karminhonningeter :
Liv (TV-film)
Liv er en norsk TV-film, i regi av Eli Skolmen Ryg. Manuset ble skrevet av May-Britt Skjelvik. Liv ble vist i Fjernsynsteatret 9. oktober 1994.
Handling
Jula nærmer seg. Den unge kvinnen Elisabeth, som har flyttet til storbyen, vender hjem til Vestlandet - til en mor, en søster og et liv som hun trodde hun hadde lagt bak seg. Mange følelser bryter fram i Eliabeth den første julen etter at faren døde.
Michael Witzel
Michael Witzel (født 1943 i Schwiebus, Tyskland, nå Polen) er en professor i sanskrit ved Harvard University, USA.
Witzel studerte indologi i Tyskland fra 1965 til 1971 under Paul Thieme, H. P. Schmidt, K. Hoffmann og J. Narten, og deretter i Nepal fra 1972 til 1973 under Mīmāmsaka Jununath Pandit. fra 1972 til 1978 var han i Katmandu, hvor han ledet Nepal-German Manuscript Preservation Project og Nepal Research Centre. Han har undervist i Tübingen (1972), Leiden (1978–1986) og ved Harvard (siden 1986) og vært invitert som gjesteforeleser i Kyoto (to ganger), Paris (to ganger) og Tokyo (to ganger). Han har undervist i sanskrit siden 1972.
Witzel har gjort seg bemerket for sine studier av dialektene av vedisk sanskrit, gammel indisk historie, utviklingen av vedisk religion og den lingvistiske forhistorien til Sør-Asia. Han er redaktør for Electronic Journal of Vedic Studies (EJVS) og Harvard Oriental Series. Han har vært president for Association for the Study of Language in Prehistory (ASLIP) siden 1999, såvel som den nye International Association for Comparative Mythology siden 2006. Han ble valgt inn i American Academy of Arts and Sciences i 2003, og ble valgt som æresmedlem av det tyske orientalske selskap (DMG) i 2009.
Yuko Kitai
Yuko Kitai (født 15. januar 1973) er en japansk rytter som konkurrerer i dressurridning.
Hun representerte Japan under Sommer-OL 2016 i Rio de Janeiro, der hun ble nummer 11 i lagkonkurransen.
Caprella bermudia
Caprella bermudia er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene ved Bermuda og Karibia.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Ole Kristian Lauvli
Ole Kristian Gjefle Lauvli  (født 13. mai 1994) er en norsk fotballspiller som spiller for Raufoss Fotball.
Han ble hentet til Raufoss i forkant av 2014-sesongen, og etablerte seg raskt på førstelaget. I sin første sesong imponerte han stort og kom etter hvert i søkelyset til den spanske 2. divisjonsklubben Elche.
Caprella bidentata
Caprella bidentata er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann).
Styrsö (Mariehamn)
Styrsö er ei bygd i Mariehamn på Åland. Den ligger helt sør i kommunen på den vestre delen av øya Styrsö. I øst grenser den til Lemland kommune. Styrsö hadde åtte innbyggere i 2014.
McRib
McRib er en sandwich som produseres og selges av den amerikanske restaurantkjeden McDonald’s. Den består av et stykke svinekjøtt med grillsaus, løk og sylteagurker på et 5½-tommers brød.
McRib ble lansert i 1981. Etter dårlige salgstall ble den fjernet fra menyen i 1985, men relansert i 1989. I 2005 ble den på nytt fjernet fra menyen, men har vært periodevis tilbake hvert år siden 2006.
POEMS syndrom
Kriterier for diagnostisering
På grunn av sin komplekse symptomatologi og mange mulige sykdomstegn, er sykdommen vanskelig å diagnostisere. Det antas derfor at sykdommen er underdiagnostisert. De vanligste kriteriene som benyttes for å stille diagnosen POEMS syndrom er:
Andre kriterier:
Behandling
Siden POEMS syndrom opptrer så sjelden, har det aldri vært gjennomført randomiserte kliniske studier på sykdommen. Det er kun resultater av utprøvende behandling på enkeltpasienter som ligger til grunn for de behandlingsmessige anbefalinger som foreligger. Konvensjonell symptombehandling har lite for seg. Et godt behandlingsresultat avhenger av at den hematologiske grunnlidelsen blir behandlet. I de fleste tilfeller vil høydosebehandling med cellegift og autolog stamcelletransplantasjon (HMAS-behandling) være best egnet for behandling av grunnlidelsen. Dersom grunnlidelsen responderer positivt på behandlingen kan også polynevropatien etter hvert bli mindre uttalt. Der er imidlertid en signifikant behandlingsrelatert mortalitet knyttet til HMAS-behandlingen (ca. 7,5% ved POEMS syndrom), noe som virker begrensende mht hvem som kan tilbys behandlingen. Når det gjelder den videre behandling av det funksjonstap som har oppstått som følge av polynevropati, vil ulike rehabiliteringstiltak som omfatter fysioterapi og ergoterapi, være det viktigste.
Prognose
Erfaringene med HMAS-behandling er gode og de fleste ser ut til å bli betraktelig bedre. Da HMAS-behandling er en forholdsvis ny behandlingsform ved POEMS syndrom, knytter det seg en del usikkerhet til spørsmålet om langtidseffekt og risiko for tilbakefall. Der foreligger ulike tall for median overlevelse, men ved Mayo klinikken i USA har en kohort bestående av 99 pasienter som ikke fikk HMAS-behandling hatt en median overlevelse på 13,8 år. Dette er ca fire ganger så lang overlevelse som ved klassisk multippel myelomatose. En kjenner ennå ikke til tilsvarende tall for pasienter som har mottatt HMAS-behandling. Når det gjelder tilbakefall etter HMAS-behandling, så har Mayoklinikken i Rochester USA hatt en retrospektiv gjennomgang av alle pasientene som har fått slik behandling, dvs for perioden 1999-2011. Dette omfattet 58 pasienter. Drøye 20% fikk tilbakefall, men kun én av dem døde (kilde:Anita D’Souza m.fl.)
Lauritz Grønvold
Han var sønn av Christian Wilhelm Grønvold (1856–1925) og Petrea Müller (Kate) Klaveness (1862–1951), i 1932 gift med Valborg (Lilli) Nancy Scheel (1911–1986) som var datter av diplomaten Arne Scheel, se Scheel og Klaveness (slekt). Hans tvillingsøster Nina Grønvold (1891–1924) var gift med lege og forfatter Alex Brinchmann og ble mor til sceneinstruktøren Arild Brinchmann. Hans farbror, Hans Aimar Mow Grønvold (1846-1926), var det nye kongehusets første kabinettsekretær.
Etter examen artium 1909 og cand.jur. 1914 ble han edsvoren fullmektig og gikk inn i utenriksjenesten året etter.
Taekwondo under Sommer-OL 2020 – Afrikansk kvalifisering
Taekwondo under Sommer-OL 2020 – Afrikansk kvalifisering fant sted i februar 2020 i Rabat i Marokko.
5. divisjon fotball for kvinner 2015
5. divisjon fotball for kvinner 2015 var det sjette høyeste nivået i norsk fotball 2015.
Storängen
Storängen er en bydel i Mariehamn på Åland. Den grenser til bydelene Nyängen, Kvarnberg, Dalberg og Vreten. Bydelen ligger ut mot Österhamn. Mariehamns bysentrum ligger i bydelen Storängen. Her finnes Ålands lagting og Självstyrelsegården, der Ålands landskapsregjering holder til. Storängen hadde 723 innbyggere i 2014.
En del bolighus i tre av byggmester Hilda Hongell finnes i bydelen.
Svinö
Svinö er ei øy i Mariehamn på Åland. Den ligger sør i kommunen, vest for bydelen Espholm. Bygden Svinö hadde én innbyggere i 2014.
Masuzoa
Masuzoa er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små (4-5 millimeter), slanke, blankt rødbrune løpebiller. Hodet er bredt, fasettøynene ganske små. Antennene er rundt halve kroppslengden. Pronotum er avrundet med lengdegroper på hver side ved roten. Dekkvingene er ovale med fine punktstriper og noen utstående børster.
Levevis
Artene lever i fjellområder.
Utbredelse
Slekten lever i Øst-Sibir og på Hokkaido, Japan.
Systematisk inndeling
Systematikken følger Carabidae of the World.
Coilover
En coilover er en bilopphengingsenhet. «Coilover» er kort for coil spring over shock (absorber), altså «fjær over demper». Den består av en støtdemper med en spiralfjær som omkranser den. Støtdemperen og fjæren monteres som en enhet før installasjon, og erstattes som en enhet når støtdemperen har lekket. Dette gir demping uten torsjonsbelastning. Noen spiraloverføringer tillater justering av kjørehøyde og forspenning, ved hjelp av en enkel gjenget fjærfibre som ligner på en mutter. Mer avanserte justerbare coilover systemer bruker en gjenget støtdemper, sammen med en justerbar nedre montering for høydejustering, mens en justeringsknapp brukes til å justere demping. Stivheten endres ved å bytte fjæren til en med en annen fjærfrekvens.
Beltehonningeter
Beltehonningeter (Myzomela boiei) er en fugl i slekten Myzomela i familien honningetere. Den er endemisk til Indonesia.
Underarter
Det er beskrevet to underarter av beltehonningeter :
Strandnäs
Strandnäs er en bydel i Mariehamn på Åland. Bydelen grenser til Backeberg, Nabben, Nyängen, Klinten, Dalbo og Johannebo. Ålands musikinstitut og Strandnäs skola ligger i Strandnäs. Ved skolen er det grusbane for fotball. Bydelen deles i to ved rundkjøringen Rökerirondellen. Strandnäs hadde 213 innbyggere i 2014.
Matajur
Matajur er et fjell i De juliske Alper på grensen mellom Italia og Slovenia, med en høyde på 1,642 moh. Fra toppen kan en se Adriaterhavet.
Fjellet er særlig kjent fra kampene under Slagene ved Isonzo ved den østlige delen av Italiafronten under første verdenskrig. Under Caporetto-offensiven erobret en tysk styrke under ledelse av oberleutnant Erwin Rommel fjellet den 26. oktober 1917 med en styrke på bare 100 mann, mot en italiensk styrke på mer enn 7,000.
Mleccha
Mleccha (vedisk sanskrit: म्लेच्छ, «ikke-vedisk», «barbar») var en benevnelse som ble brukt om personer som ikke handlet i tråd med moralen og de religiøse normene i det vediske samfunnet i det gamle India.
Gjennom sin struktur fremgår det at benevnelsen ikke er opprinnelig indoiransk, og det har derfor vært spekulert i om det kan være et låneord for et etnonym på et ikke-arisk folk. Språkforskeren Asko Parpola har foreslått at mleccha er beslektet med ordet meluhha som var det sumeriske navnet på en handelspartner med bronsealderens Sumer, og videre at dette kan identifiseres med Induskulturen.
Eugenie Schumann
Eugenie Schumann (1851-1938) var en tysk pianist og forfatter.
Liv
Eugenie var Robert og Clara Schumanns yngste datter. Hun studerte klaver hos moren og hos Ernst Rudorff i Berlin. Kunstnerisk sto hun i skyggen av moren hele livet.
Fra 1892 til 1918 bodde Eugenie Schumann i England der hun arbeidet som klaverlærer, deretter flyttet hun til Sveits for å understøtte sin aldrende søster Marie. I 1925 publiserte hun selvbiografien Erinnerungen og i 1931 en populær biografi om familien som ble oversatt til flere språk.
Nykaledoniahonningeter
Nykaledoniahonningeter (Myzomela caledonica) er en fugl i slekten Myzomela i familien honningetere. Den er endemisk til Ny-Caledonia.
VM i skyting 2018
VM i skyting 2018 ble arrangert i Changwon i Sør-Korea fra 31. august til 14. september 2018.
Karianne Tung
Karianne Oldernes Tung (født 21. januar 1984) er en norsk politiker fra Stadsbygd i Trøndelag. Hun var fra 2013 til 2017 stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen. I dag er hun daglig leder for medlemsforeningen Trondheim Tech Port.
Bakgrunn
Tung er oppvokst på Stadsbygd i Indre-Fosen Kommune. Hun har en bachelorgrad i Statsvitenskap fra NTNU.
Politiske verv
Karianne Tung ble medlem av AUF og Arbeiderpartiet i 2002, og satt åtte år i kommunestyret i Rissa (2003-2011) og seks år på fylkestinget i Sør-Trøndelag. På fylkestinget var hun leder for opplæringskomiteen.
Fra 2013 til 2017 var Karianne Tung Stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen.
Fra 2019 - 2023 er hun medlem av Bystyret i Trondheim, hvor hun var medlem i Finans- og organisasjonskomiteen (2019 - 2022), og deretter i Kontrollkomiteen (2022-2023)
Karianne Tung har vært leder av AUF i Sør-Trøndelag (2007-2008), samt leder for Sør-Trøndelag Arbeiderparti (2017) og leder for Trøndelag Arbeiderparti (2017-2018)
Andre verv
I perioden 2007 - 2011 var styremedlem og styreleder for i Høgskolen i Sør-Trøndelag. Hun var leder for Distriktsprogramrådet for NRK Trøndelag (2011 - 2013).
Hun har vært varamedlem og fast medlem av styret for Trondheim Jazzfest (2018 - 2022). I 2020 ble hun oppnevnt som medlem i Stortingets oppnevnte utvalg som utredet felles prinsipper for godtgjøring til politikere, og evaluerte ordningen med Stortingets lønnskommisjon. I perioden 2021 - 2022 var hun medlem av Lederlønnsutvalget oppnevnt av Kommunal- og Distriktsdepartementet. Et utvalg som foretok en gjennomgang av Statens lederlønnssystem og vurderte svakheter og styrker ved dagens retningslinjer og praktiseringen av systemet.
Hun har siden 2019 vært styremedlem i KLP Banken, og medlem i Valgkomiteen for Salmar (2021- ) og i valgkomiteen for Kreftforeningen (2022 -)
Pseudoniphargus littoralis
Pseudoniphargus littoralis er en art av slekten Pseudoniphargus innen familien Pseudoniphargidae som igjen er en av fem familier som inngår i overfamilie Allocrangonyctoidea, infraorden Gammarida - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Phara Anacharsis
Phara Anacharsis (født 17. desember 1983) er en fransk friidrettsutøver som konkurrerer i sprintløp. Hun representerte landet sitt under Sommer-OL 2012 i London, der hun kun deltok i 4 x 400 meter stafett uten å vinne noen medalje.
Haloxylon ammodendron
Haloxylon ammodendron er et lite tre i amarantfamilien. Det blir 1–9 m høyt, mer sjeldent opptil 12 m. Stammediameteren kan bli 50 cm. Barken er gråhvit og veden hard og sprø.
Treet vokser i sanddyner, på salt eller alkalisk jord og på sandige steder langs elver. Det er utbredt i Asia fra østbredden av Det kaspiske hav og Iran østover til Mongolia og Kina, der det finnes i provinsene Gansu, Indre Mongolia, Ningxia, Qinghai og Xinjiang.
Taekwondo under Sommer-OL 2020 – Oseanisk kvalifisering
Taekwondo under Sommer-OL 2020 – Oseanisk kvalifisering fant sted i februar 2020 i Gold Coast i Australia.
Michael Jordan og hun med håret
Michael Jordan og hun med håret er en norsk TV-film, regissert av Are Kalmar. Manuset ble skrevet av Vibeke Idsøe. Michael Jordan og hun med håret ble vist på NRK TV første juledag 1994.
Handling
11 år gamle Tommy er en kortvokst og ærgjerrig basketballspiller. 75-åringen Paula lukter mugg og har lagt seg ned for å dø. Det underlige møtet mellom gutten og den eldre kvinnen gir styrke til å mestre det uoppnåelige.
Mannen uten minne
Mannen uten minne (orig. Mies vailla menneisyyttä) er en finsk drama-komedie regissert, skrevet og produsert av den etablerte finske filmskaperen Aki Kaurismäki. Filmen er den femtende langfilmen i hans karriere og ble utgitt 1. mars 2002 i Finland. Mannen uten minne er andre del i Aki Kaurismäkis «Finland Trilogy», og er et produksjonssamarbeid mellom finske Yleisradio og Sputnik, tyske Bavaria Film og Pandora Filmproduktion samt franske Pyramide Productions. Aki Kaurismäki studerte media ved det finske universitet i Helsingfors før han startet sin karriere som co-regissør for sin bror Mika Kaurismäki. Hans første spillefilm var Crime and Punishment fra 1983.
Sveden
Sveden er en bydel i Mariehamn på Åland. Den grenser til bydelene Kvarnberg, Storgärdan, Östernäs, Västernäs, Lotsberget og Främmanberg. Baltichallen ligger i bydelen. Sveden hadde 561 innbyggere i 2014.
Mannen uten minne
Handlingsreferat
M møter en frelsesarméoffiser, Irma, og de blir forelsket. M begynner å planlegge en karriere som manager for Frelsesarmeens orkester. Han har en visjon om å gjøre orkesteret mer rocka og moderne. Samtidig, på sin leting etter det som er nødvendig for å være en fullverdig samfunnsborger – som et personnummer, en bankkonto og en fast adresse – er M til stede under et bankran, han blir trakassert av politiet og gjenkjennes omsider av sin kone. Etter å ha møtt sin kone igjen, finner M ut at han hadde skilt seg rett før han reiste til Helsingfors. Han reiser deretter lykkelig tilbake til Irma og filmen avsluttes.
Stil
«I have to admit, that deep in my subconscious, there might have been a hope that this step would make me seem normal, too. My social, economical and political views of the state of society, moral and love can hopefully be found from the film itself». – Sincerely Yours, Aki Kaurismäki
Sportsklubben Tromsø-Steady
Klubben ble stiftet 27. mars 1937 under navnet Steady, da de to klubbene Trygg og Lyn slo seg sammen. Den nye klubben gikk inn i Arbeidernes Idrettsforbund og hadde aktivitet innen fotball, friidrett, håndball, sykling og skiidrett. I 1945 slo Tromsø Sportsklubb seg sammen med Steady, som skiftet navn til Tromsø-Steady. Steady deltok i arbeiderserien i fotball før krigen, og spilte på høyeste nivå i kretsserien i Troms et par år etter at den organiserte fotballen var kommet i gang igjen i 1946. Etter 1951-sesongen trakk klubben laget fra serien, og noen år senere opphørte aktiviteten helt.
Mannen uten minne
Stil
I «Finland Trilogy» som består av Drivende skyer (1996), Mannen uten minne (2002) og Lys i skumringen (2006) jobber Aki Kaurismäki mot et realistisk uttrykk. Mannen uten minne er preget av et svært estetisk mise-en-scene med kontrastfylt fargebruk, karakteristisk lys og sett-design som skaper et realistisk uttrykk av 1950-tallets Finland. Gjennom statisk skuespill og kamera skapes et svært minimalistisk uttrykk gjenkjennelig fra tidligere Aki Kaurismäki filmer som Skygger i paradis (1986), Ariel (1988) og Drivende skyer (1996). Filmen skildrer den fattige arbeiderklassen i Helsingfors og gir i kombinasjon med mise-en-scene, regi og kamera et intimt og ytterst stilistisk uttrykk som kan minne om Robert Bresson. Filmens minimalistiske portrettering av arbeiderklassen og samfunnets «underdogs» bærer fellestrekk med filmer som blant annet Stranger Than Paradise (1984) av Jim Jarmusch og Lommetyven (1959) av Robert Bresson.
Sportsklubben Tromsø-Steady
På slutten av 1970-tallet dannet lokale spillere på nytt et lag under navnet Steady. De startet i 7. divisjon i 1981 og spilte seg siden opp i 5. divisjon. Men etter 1988-sesongen trakk Steady igjen laget fra serien.
Etter 2. verdenskrig hadde Steady hjemmebane på Steadybanen, som lå på en del av området der Alfheim stadion ligger i dag. Steady solgte området til Tromsø kommune i 1957.
Mannen uten minne
Sjanger
Mannen uten minne bærer preg av et stort sjangerspenn. Filmen svarer godt til sjanger-konvensjonene romantisk komedie, krim og drama inneholder. Som tilskuer følger vi den ensomme M i det han starter et nytt liv i den fattige delen av Helsingfors. Vi får se hvordan han i starten blir banket opp av noen kriminelle pøbler, for så senere i filmen ende opp i konflikt med politiet på grunn av mangel på identitet. Krim aspektet er nokså lite, men tilstedeværende. I større grad er romantisk komedie konvensjonene tilstede i det M inngår i et forhold med Irma. Ettersom M er en mann uten minne og Irma en litt stusslig frelsesarmeoffiser er i seg selv en smule humoristisk. Det at skuespillet er såpass statisk som det er gir sin effekt på at pinlige hendelser i utgangspunktet blir enda mer pinlige, men desto mer sjarmerende og romantiske. Den kanskje mest gjennomgående sjanger typen i filmen er drama, i det vi som publikum tar del i M sin streben etter et anstendig liv.
Tema
Aki Kaurismäki har gjentatte ganger gitt publikum et innblikk i det som ved første øyekast kan se ut som en bisarr finsk fortelling for spesielt interesserte, men som viser seg å være noe veldig menneskelig og nært for det universelle publikum. Gjennom filmer som har tatt opp temaer som arbeidsløshet og nedgangstider, men uten å frata sine karakterers menneskeverd eller håp. Dette er sentralt i Mannen uten minne hvor han tar for seg livets storhet, hvordan mennesker forstår hverandre, medmenneskelighet og godhet. Filmen dykker også inn i hvordan arbeidsløse takler hverdagen, et universelt tema som gjør filmen mer tilgjengelig for det verdensomfattende publikum.
Mottakelse
I Norge fikk Mannen uten minne god mottakelse på Haugesund filmfestival 2002 og fikk æren av å være avslutningsfilmen. Samme året den ble nominert til alle kategoriene under Nordisk råds filmpris, og vant juryens Grand Prix under Cannesfestivalen og Kati Outinen mottok prisen for beste kvinnelige hovedrolle. Filmen høstet en rekke priser både nasjonalt og internasjonalt.
Ettermæle
Filmen nådde 2 millioner seere verden rundt, og er den eneste Kaurismäki filmen som har fått et så bredt og stort publikum. Mannen uten minne fikk svært positiv mottagelse i pressen verden over. Den har (18.11.2009) på Rotten Tomatoes skåret en positiv prosent på 98%, så vel som på Metacritic, hvor den har 84%. Noe som ifølge hjemmesidenes kriterier klassifiserer responsen som «verdensomfattende».
Skarlagenhonningeter
Skarlagenhonningeter (Myzomela sanguinolenta) er en fugl i slekten Myzomela i familien honningetere. Den er Australias minste honningetere og er endemisk til den østlige Australia.
Gershon Kingsley
Gershon Kingsley (født Götz Gustav Ksinski 28. oktober 1922 i Bochum i Tyskland, død 10. desember 2019) var en amerikansk-tysk samtidskomponist. Han er kjent for sitt pionerarbeid innen elektronisk musikk, noe som førte til at han på 1950– og 1960–tallet samarbeidet og komponerte sammen med den franske komponisten Jean-Jacques Perrey.
Samarbeidet med Perrey førte at han i en årrekke samarbeidet med Moog-fabrikken om utviklingen av synthesizere. Senere startet han sitt eget band, som besto av fire moog-musikere og en trommeslager. Bandet fikk navnet The First Moog Quartet. Med dette bandet spilte Kingsley inn første versjon av «Popcorn», den mest kjente komposisjonen hans. Låten ble flere år senere en større hit for flere artister, og i Norge innspilte Inger Lise Rypdal, Gro Anita Schønn og Stein Ingebrigtsen en versjon med norsk tekst til Treff-serien.
Kingsley laget flere soundtracks til filmer, samt større verk for Broadway-musikaler og opera. Musikalsk spenner hans komposisjoner fra avantgarde til pop.
Västernäs
Västernäs er en bydel i Mariehamn på Åland. Bydelen grenser til Sveden, Östernäs og Västra Ytternäs.
Bydelskirken Margaretagården og Ytternäs skola ligger i bydelen. Västernäs hadde 965 innbyggere i 2014.
Den som graver en grav (TV-film)
Den som graver en grav er en norsk TV-kortfilm, regissert av Lasse Glomm. Manuset ble skrevet av John Luton og Dan Taxbro. Dreieboken ble skrevet av Lasse Glomm og Helge Semb. Prosjektledere var Dag Alveberg og Tore Bergstrøm. Den som graver en grav ble sendt på NRK Fjernsynet 7. august 1994.
Handling
Den eldre damen Charlotte bor alene i et stort hus. Venninnen Aslaug påpeker at hun bør installere et skikkelig alarmsystem. Motvillig kontakter Charlotte en ekspert, som går gjennom hele huset med henne. Neste natt blir damen vekket av at det er fremmede i huset.
Vreten
Vreten er en bydel i Mariehamn på Åland. Bydelen grenser til Nyängen, Storängen, Dalberg, Rossen og Klinten. Idrottsparken med ishallen Islandia og Wiklöf Holding Arena, hjemmebane for fotballaget IFK Mariehamn, ligger i bydelen. Vreten hadde 495 innbyggere i 2014.
Västra Klinten
Västra Klinten er en bydel i Mariehamn på Åland. Bydelen ligger ut mot Västerhamn og grenser til Apalängen, Klinten og Rossen. Västra Klinten hadde 241 innbyggere i 2014.
I Västra Klinten finnes det et naturreservat.
Caprella bispinosa
Caprella bispinosa er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene ved Japan og Sakhalin.
Arten ble oppdaget under Siboga-ekspedisjonen. Den er 10–23 mm lang.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
John F. Kelly
John Francis Kelly (født 11. mai 1950 i Boston i Massachusetts) er en amerikansk pensjonert offiser (general) i U.S. Marine Corps, og fra 20. januar til 31. juli 2017 USAs sikkerhetsminister i Donald Trumps regjering. Han ble stabssjef i Det hvite hus juli 2017. Han gikk av som stabssjef 2. januar 2019.
Frem til 2016 ledet Kelly USAs innsatser i Syd- og Mellom-Amerika. Den 7. desember 2016 kunngjorde USAs påtroppende president Donald Trump at han hadde nominert Kelly til minister for innenriks sikkerhet i sin regjering.
Västra Ytternäs
Västra Ytternäs er en bydel i Mariehamn på Åland. Bydelen ligger ut mot Västerhamn sør i Mariehamn og grenser til bydelene Lotsberget, Västernäs og Ytternäs. Västra Ytternäs hadde 371 innbyggere i 2014.
I Västra Ytternäs finnes det et naturreservat.
Sáppenjohka
Sáppenjohka er ei elv i Nesseby kommune i Finnmark. Den er ei østlig sideelv til Nyelva og er 12,9 kilometer lang. Den har utløp fra Sáppenjávri og renner mot vest til samløpet med Nyelva rundt fem kilometer sør for grenda Nyelv. Øvre del av vassdraget består av en rekke innsjøer med korte elvestrekninger mellom. De største innsjøene er Stuorra Láhtajávri og Sáppenjávri.
Haloxylon persicum
Haloxylon persicum er et lite tre i amarantfamilien. Det blir 1–7 m høyt. Barken er gråhvit og veden hard og sprø. Bladene er skjellignende og trekantede. Treet vokser på sandige steder i ørken. Det er utbredt i ørkenområdene fra Egypt og Den arabiske halvøy gjennom Iran og Sentral-Asia østover til Xinjiang i Kina.
Internatskoler for canadiske indianere
Canadiske internatskoler for indianere var et nettverk av internatskoler for urfolk i Canada som ble finansiert av den canadiske regjerings Department of Indian Affairs og administrert av kristne kirkesamfunn. Internatskolene ble skapt for å «drepe indianeren i barnet», ved å fjerne urfolksbarn fra deres egen kultur og assimiliere dem inn i den dominerende canadiske kultur. Over systemets mer enn 100-årige eksistens, ble omkring 30% av urfolkenes barn plassert i internatskoler. Antallet skolerelaterte dødsfall er ukjent, men antas å ligge mellom 3,200 og 6,000.
1830 Nyhetene (TV 2)
1830 Nyhetene er en av tre hovedsendingen med nyheter som går på TV 2. Sendingen går kl 18:30 hver dag på TV 2 Nyhetskanalen og TV 2 og regnes som den viktigste av de tre. Den første hovedsendingene går kl 06:30 på hverdagene og den tredje av de tre går kl 21:00 som er kalt 21 Nyhetene.
Se også
(Røde lenker er lenker som går til fremtidlige artikler)
Chrono Cross
Chrono Cross (クロノ・クロス) er et japansk videorollespill, som ble utviklet av Square kom ut på PlayStation 18. november 1999 i Japan og 15. august 2000 i USA.
Spillet er satt i en fiktiv verden på El Nido-skjærgården. Hovedpersonen er en ung mann fra en liten fiskerlandsby som kom inn i en parallell verden der hendelsene utviklet seg annerledes enn i hans egen verden.
Chrono Cross fikk høye karakterer fra kritikere. GameRankings, basert på mening fra 39 anmeldere, ga spillet en total score på 92,22 %. Spillet solgte over 1,5 millioner eksemplarer over hele verden.
Handling
Spilleren må kontrollere hovedpersonen Serge gjennom spillets verden, først og fremst til fots eller med båt. Spilleren kan kommunisere med lokalbefolkningen for å skaffe forskjellige gjenstander og tjenester, løse utfordringer og gåter, eller møte motsandere. Serge, spillets hovedperson, er en 17 år gammel gutt med blått hår som bor i fisker-landsbyen Arni. En dag glir han inn i en annen verden hvor han druknet 10 år tidligere. Fast bestemt på å finne sannheten bak disse hendelsene, blir Serge nødt til å redde verden. Serge får hjelp av Kid, en frekk, dyktig tyv som søker den mytiske Frozen Flame. Lynx, en grusom agent for superdatamaskinen FATE, er opptatt av å finne Serge og bruke kroppen hans som en del av en større plan som involverer Frozen Flame.
Lynx reiser sammen med Harle, en mystisk, leken jente som går kledd som en harlekin. Harle ble sendt av «Dragon God» for å skygge Lynx, og en dag stjele Frozen Flame fra Chronopolis. Spillet begynner med Serge i El Nido, en tropisk skjærgård bebodd av gamle innfødte, fastlandskolonister og vesener kalt Demi-mennesker. Serge glir inn i en alternativ dimensjon hvor han druknet på en strand 10 år. Serge klarer å rekruttere en mengde allierte til sin sak. Men underveis oppdager han at universet tidligere hadde delt seg i to dimensjoner: en verden hvor Serge fremdeles lever, og en verden hvor han døde. Lynx klarer å forvise Serge til et merkelig rike, kalt Temporal Vortex.
Gul hestekastanje
Gul hestekastanje (Aesculus flava, også kalt Aesculus octandra) er et løvfellende tre som vokser i østlige deler av Nord-Amerika.
Det er et stort tre som vanligvis blir 18–25 m høyt. Det største kjente eksemplaret hadde en høyde på 43 m og en stammediameter på 124 cm. Trær som vokser i skog har en lang, rett stamme uten lave greiner. Bladene er håndkoblete med som regel 5 småblad. De er 10–15 cm lange, fint sagtannete, smalt ellipseformede, tilspissede, stilkete og glinsende eller mørkt grønne på oversiden. Høstfargen er lysende oransjerød.
Blomstene er gule, eller av og til rosa, og 4 cm lange. De sitter 5–6 sammen i et tett knippe, og flere knipper danner en 10–15 cm lang topp. Frukten er asymmetrisk rund og glatt. Blomstringen skjer i april–juni etter løvsprett, og fruktene er modne i september.
Gul hestekastanje vokser best på dyp, næringsrik jord og er typisk for de artsrike løvskogene i Appalachene. I Great Smoky Mountains nasjonalpark finnes den fra 460 opp til 1860 moh. og er vanligst mellom 1220 og 1520 moh. Den er en klimaksart, og i Cumberland Mountains utgjør den 15 til 30 prosent av trekronene i blandingsskog med amerikasølvlind og sukkerlønn.
Den vokser også sammen med trær som amerikabøk, gulbjørk, kviteik, rødeik, rødgran, tulipantre, agurkmagnolia, romhegg, kvitask og snøklokketre. Tidligere var også amerikakastanje et viktig treslag i disse skogene, og etter hogst eller brann vokser Prunus pensylvanica og robinia fram. Mindre trær og busker omfatter blant annet stripelønn, topplønn, glattsøtmispel og vierhortensia.
Utbredelsen strekker seg vestover fra fjellene i sørvestlige Pennsylvania gjennom Ohio-dalen til helt sørøst i Illinois. Arten finnes sørover til Kentucky, sentrale Tennessee og nordlige Alabama og østover til nordlige Georgia, helt nordvest i Sør-Carolina, vestlige Virginia og Vest-Virginia.
Gul hestekastanje dyrkes i parker og store hager, men er ikke vanlig i Norge.
Hold Me Tight (Beatles-låt)
«Hold Me Tight» er en sang av The Beatles som ble skrevet av Lennon/McCartney. Sangen ble først utgitt 22. november 1963 på gruppens andre britiske album With The Beatles. I USA ble den først utgitt 20. januar 1964 på albumet Meet The Beatles!. Sangen er ikke identisk med «Hold Me Tight» som McCartney hadde med i en medley på Wings albumet Red Rose Speedway (utgitt 1973).
Bakgrunn
Paul McCartney og John Lennon skrev sangen sammen i McCartneys barndomshjem i Forthlin Road i Liverpool. Den var først ment som et forsøk på en fremtidig singel, men de følte de fikk bedre idéer og følgelig ble sangen en «kvote-sang» slik at de hadde nok sanger til albumet With The Beatles.
Inspirasjonen lå i jentegruppen The Shirelles som ofte hadde «rop og svar» form i sangene sine. Vokalisten ropte mens koret svarte.
De hadde sangen på sitt repertoar i 1961/1962/1963.
Innspilling
The Beatles prøvde seg på «Hold Me Tight» allerede den 11. februar 1963 i Abbey Road Studios da de spilte inn sangen til det som skulle bli deres første album Please Please Me. Til tross for tretten forsøk, ble det bestemt at de skulle forsake disse (som til dags dato ikke har sett dagens lys; verken offisielt eller uoffisielt). «Twist and Shout» ble innspilt helt til slutt denne kvelden, og da var de egentlig ferdig med hensyn til booket studiotid. Derfor er det nærliggende å tro at beslutningen om at «Hold Me Tight» ikke skulle bli med på debutalbumet, ble tatt før de gikk i gang med «Twist and Shout» som følgelig ble et erstatningsnummer.
«Hold Me Tight» ble innspilt på nytt 12. september 1963 og ti tagninger (nummerert 20 – 29) ble festet til teip. Tagning 26 og 29 ble redigert sammen.
VM i moderne femkamp 2018
VM i moderne femkamp 2018 ble arrangert i Mexico by i Mexico fra 1. til 10. september 2018.
Bror Abelli
Bror Abelli (født Bror Edvard Olsson 26. juli 1880 i Borgsjö, Medelpad, død 12. november 1962 i Överjärna, Södermanland) var en svensk regissør, skuespiller, sanger, forfatter og kinoeier. Foreldre var jordbrukeren Olof Persson oog Ingrid Kajsa Westberg. Bror Edvard Olsson tok navnet Abelli 1906, da han startet firmet *AB Abelli Fabriker" i Hudiksvall. Abelli startet i 1924 et eget filmtidskrift Filmkuriren og var også en flittig debattør innen emner som dreide seg om film og kino.
Til Bror Abellis minne er kinoen på Västerbottens museum døpt til Bio Abelli. Ved innvielsen 1970 ble den Abelli-produserte filmen Löjen och tårar fra 1924 vist.
Caprella borealis
Caprella borealis er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene i det nordlige Stillehavet, ved vestkysten av Canada, samt ved Alaska, Kamtsjatka, Sakhalin og nordlige Japan.
Arten ble oppdaget under Siboga-ekspedisjonen. Den er 7–12 mm lang.
Taksonomisk plassering
Slektens systematikk er i nyere tid beskrevet og oppdatert i 2003. Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
Caprella brachiata
Caprella brachiata er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») - en type amfipoder. Larvene er planktoniske. De er relativt små, med to store og to små antenner. De lever bare i havet (saltvann), og er utbredt i farvannene ved Japan.
Atiur Rahman
Atiur Rahman (født 1951) er en bangladeshisk økonom. Han var sentralbanksjef i Bangladesh Bank fra 1. mai 2009, da han overtok etter Salehuddin Ahmed, og sluttet i stillingen 15. mars 2016.
Han er gift og har tre barn.